Kerro ideasi AYY:n vaikuttamislinjoista | Vaikuttaminen
Aalto-yliopiston ylioppilaskunta uudistaa tänä vuonna linjapaperinsa. Samalla nykyiset useat erilliset linjapaperit yhdistetään yhdeksi dokumentiksi.
Linjapaperi on dokumentti, joka kertoo mitä mieltä organisaatio asioista on. Linjapaperi varmistaa, että AYY:n vaikuttamistyö on läpinäkyvää ja vastaa jäsenistön mielipidettä. Erilaiset linjapaperit ovat tyypillisiä ylioppilaskuntien lisäksi erilaisille vaikuttamisorganisaatioille ja poliittisille puolueille. Linjoja voi olla myös asioista, joille AYY ei aktiivisesti tee mitään.
Tällä kyselyllä pääset tuomaan uusia avauksia ja ideoita mukaan linjapaperivalmisteluun. Jokaiseen kysymykseen ei ole pakko vastata – tärkeintä on, että saat jaettua parhaat ideasi kiertoon.
Vastausaikaa on 31.7. asti.
Missä korkeakoulussa opiskelet?*
Insinööritieteiden korkeakouluKauppakorkeakouluKemian tekniikan korkeakouluPerustieteiden korkeakouluSähkötekniikan korkeakouluTaiteiden ja suunnittelun korkeakoulu
Aalto-yhteisö yhdistää ainutlaatuisella tavalla tekniikan, kauppatieteen ja taiteen huippuosaajia. Aaltolaiset pystyvät tarjoamaan ainutlaatuista näkökulmaa ympäröivään yhteiskuntaan. Missä yhteiskunnallisissa kysymyksissä nimenomaan aaltolaisten tulisi olla aktiivisia? Mitä mielipiteet voisivat olla tarkemmin?
Teemakohtaiset kysymykset
Seuraavassa osiossa on eritelty ylioppilaskunnan linjoja teemoittain. Voit vastata ainoastaan niihin teemoihin, joista olet kiinnostunut.
Ylioppilaskunta on aiemmin ajanut Aalto-yliopiston suhteen mm. joustavaa tutkintorakennetta ja opiskelijakeskeistä koulutusohjelmien kehittämistä. Tulisiko AYY:lla olla Aalto-yliopistoon liittyen uutta mielipidettä? Mikä tai mitkä?
Ylioppilaskunta on aiemmin ajanut hyvinvoinnin suhteen mm. opiskelukyvyn huomioimista opetusjärjestelyissä. Tulisiko AYY:lla olla hyvinvointiin liittyen uutta mielipidettä? Mikä tai mitkä?
Ylioppilaskunta on aiemmin ajanut yhdenvertaisuuden suhteen mm. syrjivän puheen ja korkeakoulukiusaamisen ennaltaehkäisyä. Tulisiko AYY:lla olla yhdenvertaisuuteen liittyen uutta mielipidettä? Mikä tai mitkä?
Ylioppilaskunta on aiemmin ajanut korkeakoulupolitiikan suhteen mm. maksutonta koulutusta ja suurempaa liikkuvuutta yliopistojen välillä. Tulisiko AYY:lla olla korkeakoulupolitiikkaan liittyen uutta mielipidettä? Mikä tai mitkä?
Ylioppilaskunta on aiemmin ajanut toimeentulon suhteen mm. riittävän korkeita opintotuen tulorajoja ja perustuloon siirtymistä. Tulisiko AYY:lla olla toimeentuloon liittyen uutta mielipidettä? Mikä tai mitkä?
Ylioppilaskunta on aiemmin ajanut pääkaupunkiseudun suhteen mm. kaupunkipyöriä Espooseen ja kattavaa julkista poikittaisliikennettä Helsingin ja Espoon välillä. Tulisiko AYY:lla olla pääkaupunkiseutuun liittyen uutta mielipidettä? Mikä tai mitkä?
Ylioppilaskunta on aiemmin ajanut kestävän kehityksen suhteen mm. ympäristön huomioivaa faktatietoihin perustuvaa päätöksentekoa. Tulisiko AYY:lla olla kestävään kehitykseen liittyen uutta mielipidettä? Mikä tai mitkä?
Olemassa olevan toiminnan ei ole syytä rajoittaa sitä, mitä AYY tekee tulevaisuudessa. Onko jotain kokonaan uutta teemaa (esimerkiksi taidepolitiikka, yrittäjyys, tulevaisuuden työelämä tai tietoyhteiskunta), josta ylioppilaskunnan pitäisi muodostaa mielipide? Mitä mielipiteet voisivat olla tarkemmin?